[{"text_idx": "#000003", "text": "Dywedodd Theodore Huckle nad yw'r model cyfredol o bwerau \"prin a chyfyngedig yn rhesymegol a bod cyfyngiadau anacronistig\" iddo, sy'n arwain at \"ddryswch ynghylch cyfrifoldebau\"."}, {"text_idx": "#000004", "text": "Wrth draddodi darlith flynyddol Syr Williams Dale ym Mhrifysgol Llundain, dywedodd Mr Huckle fod yr \"anghyfartaledd\" o ran y pwerau sydd wedi'u datganoli i wahanol rannau o'r DU yn aml yn \"adlewyrchu penderfyniadau gweinyddol a wnaethpwyd cyn belled yn o\u0302l a\u0302'r 1960au, a'i bod yn bryd i'r Bil Cymru arfaethedig osod sylfaen newydd ar gyfer y system gyfan\"."}, {"text_idx": "#000005", "text": "Dylai hyn gynnwys creu awdurdodaeth gyfreithiol ar waha\u0302n i Gymru, meddai."}, {"text_idx": "#000008", "text": "Dywedodd Mr Huckle yn ei ddarlith: \"Mae'r gwahaniaethau rhwng y setliadau mor sylweddol fel bod datganoli yn y DU yn aml yn cael ei ddisgrifio fel rhywbeth anghymesur."}, {"text_idx": "#000009", "text": "\"Ond yn fy meddwl i, mae'r disgrifiad cywir yn fan hyn yn cynnwys mwy nag anghymesuredd yn unig. Mae yma hefyd anomaledd o ran sefyllfa wleidyddol a chyfreithiol Cymru."}, {"text_idx": "#000011", "text": "\"Mae'r dosbarthiad pwerau datganoledig eisoes yn anghyson, ac mae'r hyn a gynigir yn awr yn golygu rhagor o fetoau a chyfyngiadau, dryswch ynghylch pwy sy'n gyfrifol am beth, a chyfyngiadau hyd yn oed ar ddefnyddio mecanweithiau cyfreithiol megis cyfraith sifil a chyfraith trosedd oherwydd diffyg awdurdodaeth gyfreithiol ar waha\u0302n."}, {"text_idx": "#000013", "text": "Dywedodd y Cwnsler Cyffredinol fod nifer fawr o gyfreithiau Cymru sy'n ymdrin a\u0302 meysydd datganoledig hefyd yn cael effaith ar feysydd sydd heb eu datganoli."}, {"text_idx": "#000014", "text": "Ychwanegodd na ellid cyfiawnhau'r angen cyson i gael cydsyniad Gweinidogion y DU wrth ddeddfu mewn meysydd datganoledig, a'i fod hefyd yn achosi cymhlethdod ac ansefydlogrwydd."}, {"text_idx": "#000015", "text": "Roedd Mr Huckle yn galw am setliad mwy sefydlog ar gyfer y tymor hir, ar gyfer Cymru ac ar gyfer y DU gyfan. Roedd hefyd yn galw am ddatganoli \"pwerau digonol i roi system lywodraethu effeithiol\" i bobl Cymru."}, {"text_idx": "#000016", "text": "Dywedodd: \"Mae angen rhagor o bwerau i wneud y system yn fwy rhesymegol ac i alluogi ein sefydliadau i wneud eu gwaith yn effeithiol.\""}, {"text_idx": "#000018", "text": "Heddlu 'wedi colli cyfle' cyn i ddyn ladd ei hun"}, {"text_idx": "#000022", "text": "Gareth Hughes: O wleidyddiaeth i arlunio"}, {"text_idx": "#000027", "text": "Max Boyce yn 80: 'Un o'r bois'"}]